ડિમ્પુ સમજદાર ચકો હતો. ડિમ્પી જ્યારે ગુસ્સે થતી અને રડતી ત્યારે એ ચૂપ જ રહેવાનું યોગ્ય માનતો. જ્યારે ડિમ્પીનો ગુસ્સો શાંત યો ત્યારે ડિમ્પુએ ખૂબ જ પ્રેમથી કહ્યું : ડિયર, ડિમ્પી રાણી, તું મને સમજવાનો પ્રયત્ન કર. તેં જ મને કહ્યું હતું કે આપણે મોટા સીટીમાં રહેવા જઈએ. હવે તારા કહેવાથી હું તારી સાથે અહીં રહેવા આવી ગયો ત્યારે તારી ફરિયાદો શરૂ થઈ ગઈ. પાણી પીવા નથી મળતું. ખોરાક નથી મળતો. વૃક્ષોનો છાંયડો નથી મળતો. ચારેબાજુ અવાજનો ઘોંઘાટ અને વાહનોના ધુમાડામાં જીવ ગુંગળાય છે. પર્યાવરણ જ નથી એટલે અહીં શાંતિ અને શીતળતા નાશ પામી છે... એમાં હું શું કરું...?